《双节为内江萧氏作 其四》
明代·黎民表

境乐心逾悲，年殊志还戚。茕茕抚婴孺，依依感畴昔。

红芳成皓抚，㳅光信驰隙。忘忧岂萱草，可卷诚匪席。

不见青陵台，上有双栖翮。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。